Pål W. Lorentzen

Pål Wergeland Lorentzen (født 19. juli 1941 i Hosanger ved Bergen) er en norsk høyesterettsadvokat med særlig engasjement for ytringsfrihet og rettssikkerhetAdvokatbladet 2013, nr 5, http://www.advokatbladet.no/2013/05/pal-w-lorentzen-alt-for-bergen-og-ytringsfriheten/. Han var formann i Advokatforeningens hovedstyre fra 1988 til 1991.

 Utdannelse 
Lorentzen har examen artium på reallinjen fra 1960 og juridisk embetseksamen fra Universitetet i Oslo fra 1968. I 1970-1971 hadde han studieopphold i Cambridge og London. Han fikk bevilling som advokat i 1971 og bevilling som høyesterettsadvokat i 1976.

 Virksomhet 
Lorentzen var dommerfullmektig ved Lofoten sorenskriverembete i 1969-1970 og advokatfullmektig i Advokatfirmaet Greve, Greve og Greve i Bergen fra 1971. I 1976 ble han partner i advokatfirmaet som etter fusjon i 1991 skiftet navn til Thommessen, Krefting, Greve, Lund, senere forkortet til Thommessen. Lorentzen har ført en rekke saker for Høyesterett og også prosedert for Menneskerettsdomstolen i Strasbourg.

 Tillitsverv som advokat 
Lorentzen var formann for advokatene i Bergen, Hordaland og Sogn og Fjordane krets av Den norske advokatforening i 1980-1982 og medlem av hovedstyret for Den norske advokatforening i 1984-1991. Fra 1988 til 1991 var han formann i hovedstyret. I 1994-2004 var han formann for foreningens rettssikkerhetsutvalg. I 2009 ble han oppnevnt som medlem av Stortingets menneskerettighetsutvalgAdvokatbladet 2014, nr 1, http://www.advokatbladet.no/2014/01/menneskerettighetene-ma-inn-i-grunnloven/ som etter oppdrag fra Stortingets presidentskap, utarbeidet forslag til nye menneskerettighetsbestemmelser i GrunnlovenUtvalgets forslag til endringer av Grunnloven, https://www.stortinget.no/no/Hva-skjer-pa-Stortinget/Nyhetsarkiv/Hva-skjer-nyheter/2011-2012/Vil-grunnlovsfeste-menneskerettigheter/.

 Andre tillitsverv 
I studietiden stiftet Lorentzen musikkorpset Corpsus Juris ved juridisk fakultet i Oslo. Han var også revysjef for Blindernrevyen. Tilbake i Bergen ble han i 1983 medlem av styret for Bergen filharmoniske orkester. Fra 1997 til 2008 var han styreleder. Han ble medlem av styret for Festspillene i Bergen i 1992 og ble av Kulturdepartementet utpekt til styreleder der fra 2008 til 2012http://www.ballade.no/sak/bergen-nye-styreledere-i-filharmonien-og-festspillene/. Lorentzen har også vært styreleder i Kavlifondet og i Sparebanken Vest. I 2010 tok han initiativet til etableringen av Norsk klimastiftelse hvor han også ble styrelederBergens Tidende 19. november 2014, http://www.bt.no/meninger/kronikk/Slutt-a-leke-klimapolitikk_-Erna-Solberg-3243343.html.

 Referanser 

 Kilder 
 Norsk biografisk leksikon, https://nbl.snl.no/P%C3%A5l_W_Lorentzen
 Norsk klimastiftelse, http://klimastiftelsen.no/
 Thommessen, http://www.thommessen.no/mennesker/faste-advokater--senioradvokater/pal-w-lorentzen/

 Eksterne lenker 


Kategori:Norske advokater
Kategori:Personer fra Bergen kommune